Waterpolo: Exiles b'rebħa kbira fuq Otters Minn Cristian Muscat – ritratt: Christine Borg Exiles …………18 Otters ………..7 (4-2, 5-2, 5-2, 4-1) Exiles kienu wisq b'saħ­ħithom għal Otters meta għelbuhom bl-iskor kbir ta' 18-7. B'hekk Exiles kisbu double fuq Otters hekk kif fid-9 ta' Lulju li għadda fl-ewwel logħba tar-round preliminari kienu rebħulhom bl-iskor daqstant ieħor kbir ta' 16-3. Għal Exiles spikka ferm il-player Jake Bajada li skor­ja sitt goals. Huma rebħu l-ewwel sessjoni bl-iskor ta' 4-2 bil-goals jaslu minn Jake Bajada, Max Aquilina u Niall Saliba u Mark Fenech, it-tnejn minn penalty. Min-naħa l-oħra, Edward Meli skorja ż-żewġ goals għal Otters. Exiles ittrijonfaw ukoll fit-tieni sessjoni meta ħarġu rebbieħa bl-iskor ta' 5-2 b'Timmy Sullivan (2) bit-tieni goal tiegħu jasal minn back-hand mill-viċin wara li l-captain Kurt Griscti kien falla penalty hekk kif ra lill-goalkeeper ta' Otters Matthew Xerri jsalva tajjeb, David Fenech, Mark Fenech minn penalty u Niall Saliba jsibu x-xibka għalihom. Luke Hyzler (2), bit-tieni goal għalih jasal minn penalty, wieġeb għal Otters. Exiles rebħu wkoll it-tielet sessjoni bl-istess pun­teġġ li bih rebħu t-tieni waħda, jiġifieri dak ta' 5-2, bl-iskorers għalihom ikunu Jake Bajada (3) bit-tieni goal jasal minn back-hand stupend waqt li t-tielet goal wasal minn man-up wara li tkeċċa Zion Bartolo, Timmy Sullivan u Niall Saliba. Otis Zammit permezz ta' lob delizzjuż mid-distanza u Luke Gialanze rrispondew għall-Għawdxin ta' Otters. Exiles għamlu l- en plain meta rebħu wkoll l-aħħar sessjoni din id-darba bil-punteġġ ta' 4-1, bl-awturi tal-goals ikunu Jake Bajada (2) u Mark Fenech (2). Luke Hyzler wieġeb għal Otters minn penalty